Die Here roep ons op tot wáre bekering - PDF
Download "Die Here roep ons op tot wáre bekering"
1 SKRIFLESING: Jeremia 3:6 4:4 TEKS: Jeremia 3:10 (AV 1933/53) TEMA: Die Here roep ons op tot wáre bekering Psalm 138 : 1 Psalm 135 : 3, 8 (Sy grootheid en Sy ontferming) Psalm 61 : 4 Skrifberyming 19 (2-1) : 1, 7 Skrifberyming 78 (13-3) Ook: Sb 44 (15-8) : 3, 4
2 2 Die Bybel is in die eerste plek die boek met die goeie nuus, dat Jesus Christus ons van ons sondes verlos. Maar die Bybel is nie net n boek wat goeie nuus uitroep nie. Dis ook n boek waarmee God mense oproep. En een van die woorde waarmee hierdie oproep van God beskryf kan word, is die woord bekering. Die Bybel is die stem van God wat tot die hele mensdom uitgaan en wat roep: - bekeer julle! - draai terug na My toe! Kom ons luister vanoggend na hierdie roep van God soos wat dit hier uitgaan tot verbondsmense, as n oproep tot wáre bekering. Ons gaan daarna luister deur eers na te gaan hoe ons teksvers in hierdie gedeelte inpas (konteks) en dan deur te kyk wat ons teksvers sê (teks). 1. DIE KONTEKS Jeremia is n profeet wat na Juda toe gestuur is. Van na koning Salomo se tyd af, was die volk van die Here mos in twee verdeel: - die tienstammeryk, genoem Israel - en die ryk van die stam van Juda, genoem Juda. In hierdie profesie word hierdie twee dele van die Here se volk as twee susters beskryf. Die een suster, Israel (sê die Here hier deur Sy profeet), het die Here gelos en die afgode van hulle heidense bure begin dien. Hierdie afgodery word hier beskryf in die bekende beeldspraak van n vrou wat haar man gelos het en buite-egtelike verhoudings met ander mans aangegaan het. Deur profete wat Hy gestuur het, het die Here hierdie suster opgeroep om terug te kom na Hom toe, maar sy wou nie.
3 3 En uiteindelik het die Here haar toe geskei min of meer honderd jaar voor hierdie profesie van Jeremia het die Here die Assiriërs toegelaat om die tienstammeryk, Israel, te oorval en in ballingskap weg te voer. En nou s die verskriklike hiervan dat die ander suster, Juda, dit alles gesien het (Israel se afgodery, die oproepe tot bekering, Israel se verharding en haar ondergang in ballingskap) en tog presies dieselfde paadjie loop; - hulle dien ook die heidense afgode - en hulle steur hulle ook nie regtig aan die Here se terug-roepe nie! En al was dit toe hiérdie spesifieke profesie van Jeremia uitgespreek is die tyd van koning Josia, een van die vroomste konings wat Juda gehad het, een wat met al sy mag die afgodediens probeer uitroei het en die suiwer godsdiens probeer herstel het 1 en al het die volk hierdie vroom koning skynbaar ondersteun, blyk dit tog hier uit ons teksvers dat hierdie terugdraai van die volk na die ware godsdiens toe, nie uit hulle harte uit gekom het nie. En wat Jeremia nou in hierdie profesie doen, is om voor die ore van die Judeërs die tienstammeryk Israel tot bekering te roep, met die belofte dat die Here hulle met oop arms terug sal verwelkom, net soos wat die Pa in Jesus se gelykenis met die verlore seun gedoen het 2 in die hoop natuurlik dat die Judeërs ook hierdie oproep van die Here sal hoor en ook sal terugkom na die Here toe. Maar as hulle hulle bekeer (en dis wat ons teksvers sê), moet hulle dit nie valslik doen nie, maar van harte 2. DIE TEKS Ons sal nie ons teks verstaan as ons nie verstaan hoe belangrik die oproep tot bekering in die Bybel is nie. n Baie groot deel van die werk van die Ou Testamentiese profete en die grootste deel van die hele boek van Jeremia, is eksplisiete of implisiete oproepe tot die Here se volk om hulle te bekeer, om weg te draai van die afgode af en terug te draai na die Here toe, 1 2 Kron 34:1 35:19 2 Luk 15:20
4 4 sodat Hy hulle nie sal hoef oor te gee in ballingskap nie. En waar die Ou Testamentiese profete opgehou het, gaan die Nuwe Testament net aan: o Dit begin met die oproep van Johannes die Doper tot die volk van die Here in sy tyd: Bekeer julle, want die koninkryk van die hemele het naby gekom. 3 o En die Here Jesus begin Sy openbare werksaamhede met presies dieselfde oproep: Bekeer julle, want die koninkryk van die hemele het naby gekom. 4 o En toe Hy Sy verlossingswerk hier op aarde klaar gedoen het en in die hemel opgevaar het en die Heilige Gees oor Sy kerk uitgestort het, was dít die oproep wat die apostels tot die volk laat hoor het: Bekeer julle 5 Kom dan tot inkeer en bekeer julle 6 o Toe die apostel Paulus later na die heidene toe gestuur word, is dít die oproep wat hy oral laat hoor: - in Listre: ons verkondig aan julle die evangelie dat julle julle van hierdie nietige dinge moet bekeer tot die lewende God 7 - in Athéne: God het dan die tye van onkunde oorgesien en verkondig nou aan al die mense oral dat hulle hul moet bekeer 8 o En tot in die laaste boek van die Bybel, Openbaring, lees jy dat dit een van die grootste geestelike probleme van die laaste era van hierdie wêreld se geskiedenis sal wees: dat die Here mense met Sy oordele sal ruk, maar dat hulle hulle tog nie sal bekeer nie! 9 Die oproep tot mense om terug te draai na die ware God toe, is een van die hooflyne deur die hele Bybel! Dis eintlik n wonderlike oproep. Het u al ooit gedink watter wonderlike saak bekering is? 3 Mat 3:2 4 Mat 4:17 5 Hand 2:38 6 Hand 3:19 7 Hand 14:15 8 Hand 17:30 9 Openb 9:20-21; 16:9, 11;
5 5 Dat daar vir mense wat van die Here af weggedraai het of dit nou n bietjie is of baie n pad terug is, n pad met die naam bekering omdraai, terugdraai. As mense hierdie terugdraaipad nie vat nie, is dit nie omdat daar nie so n pad ís nie, maar omdat hulle dit nie wil loop nie. En dit word nog wonderliker as n mens dink wat bekering beteken: dat mense wat hulle lewens verknoei het, wat hulle kanse verspeel het, wat lelike, verkeerde dinge gedoen het, wat mooi dinge met hulle sondes gebreek het, wat selfs vyandig teenoor God was, soos Paulus eers was dat hulle kan omdraai, weer na God toe kan teruggaan, vrede met Hom kan kry, nuwe mense met n nuwe soort lewe kan word. Watter lieflike woorde: Bekeer julle! Agter elke bekering lê daar natuurlik die oneindige liefde van die Here Jesus, wat daardie bekeerde mens se misdade teen God en die naaste op Hóm gevat het en daarvoor gaan boet het in daardie sondaar se plek en so die pad terug na die Vader toe vir daardie mens oopgemaak het. Agter elke bekering sien jy die Gekruisigde. En in elke bekering sien jy ook die krag van die Heilige Gees Sy krag wat nie net die sondaar wat baie keer in dolle vaart afgrond toe op pad was, stuit nie, maar ook n totale ommekeer in daardie mens se binneste bring, sodat daardie mens nou n afkeur van die sonde kry en n brandende begeerte om n kind van God te wees wat regtig in Hom glo en aan Hom gehoorsaam is. Bekering is n wonderlike saak Maar hier s n groot probleem, wat jy ook by ander fasette van ons geestelike lewe kry, dat daar vervalsings voorkom. Jeremia praat hier van n bekering van die volk wat vals was, n skyn-bekering. Dit het gelyk asof die volk hulle bekeer.
6 6 Maar dit was nie regte bekering nie. Mense het hulle uiterlike gedrag verander (hulle t opgehou om sekere sondes te doen en begin om sekere goeie dinge wat hulle nagelaat het, weer te doen), maar hulle t dit nie uit hulle harte uit gedoen nie. Hulle dit nie gedoen omdat hulle regtig hier binne oortuig geword het dat hulle op die verkeerde pad is en toe rêrig gewens het dat hulle weer as ware kinders van die Here kan lewe nie. Wat gebeur het, is dít: Onder leiding van die vroom koning Josia het daar radikale godsdienstige hervormings in die land plaasgevind. Die afgodsaltare en -beelde en aanbiddingsplekke is verwoes. Die tempel, wat vervalle was, is herstel. Die wetboek van die Here is herontdek en weer aan die volk bekend gestel. Die verbond met die Here is hernu. Die paasfees is op ongekende groot skaal weer gevier. 10 En die volk het lustig meegedoen: - saam die afgodsplekke afgebreek; - geld gegee vir die herstel van die tempel; - saam geluister na die wetboek van die Here; - saam die paasfees gevier. Maar sonder dat hulle hier binne enigsins verander het. Hulle was in hulle binneste nog net so verknog soos altyd aan die afgode en net so liefdeloos en oneerlik en haatdraend teenoor medemense soos voorheen! 11 En die oomblik toe Josia dood is en sy seuns weer die verkeerde pad kies en dit nie meer vir die volk nodig was om hierdie front van bekering voor te hou nie, toe val hulle dadelik weer in die verkeerde patrone in en word nog erger as voorheen! 12 Soveel so dat die Here ook hierdie suster, Juda, n paar dekades na die dood van Josia, nog in die leeftyd van Jeremia, 10 2 Kron Bv Jer 5, Kron 36; Jer 36 e.v.; Eseg 8
7 7 aan ballingskap in Babel moes oorgee. Jy kan die Here nie met valse bekering om die bos lei nie. Die bekering waartoe Hý met sy Woord oproep, is ware bekering: - die konkrete terugdraai na die Here toe in jou lewe, wat kom uit die innerlike oortuiging wat die Heilige Gees jou gegee het, dat dit die regte ding is om te doen, dat dit die manier is waarop n mens lewe as jy regtig n kind van God is. Die Here roep op tot wáre bekering Verstaan julle kindertjies wat bekering is? Bekering is om die verkeerde dinge wat jy doen, dadelik te los en die régte dinge te begin doen. Nie net omdat jy bang is pappa of mamma gaan jou straf as hulle uitvind dat jy verkeerde dinge doen nie, maar veral omdat jy weet dat die Here vir jou lief is en dit Sy hart baie seermaak as jy nie die dinge wat reg is, doen nie. TOEPASSING Die Here roep in sy Woord nie net heidene en mense wat blatant sondig lewe tot bekering nie, maar ook verbondsmense, mense wat deur hulle doop en geloofsbelydenis en inskakeling by die kerklike lewe as verbondsmense gereken word. En die Here roep ons nie net tot bekering in dit wat ons as groot sondes beskou nie (bv moord, egbreuk, godslastering), maar ook in daardie sondes wat ons as klein beskou: - die sondige gedragspatrone in ons alledaagse kontak met medemense; - die verwensings en verkeerde begeertes en en ongeloofsgedagtes wat hier in ons koppe rondmaal en waarvan ander mense nie weet nie; - die leuentjies wat ons al so outomaties vertel; - die oneerlike dinge wat ons doen waaraan ons al gewoond geraak het; - die sondes wat almal in ons tyd doen en waaraan ons meedoen, omdat ons om een of ander rede dink dat dit minder ernstig is as almal dit doen, ens. Met die Bybel roep die Here ons tot bekering van ál ons sondes.
8 8 Wáre bekering! Want daar is ook valse bekering, wanneer jy bv. - ophou om ander mense met die mond te vloek, maar hulle nog net so hard in jou gedagtes verwens; - jou huweliksmaat beter begin behandel, maar hier binne nog net so wrokkig soos altyd voel; - minder drink, of meer Bybel lees en bid, maar dis maar net om mense wat jou daaroor aangespreek het, se monde stil te kry; - meer kerk toe kom en meer begin doen om mense in nood te help, maar dis maar net om die Here te probeer omkoop om jou gebede oor een of ander spesiale nood te verhoor. Valse bekering gaan jou nêrens bring nie. Wie bolangs bly verbeter terwyl dit binnekant verkeerd bly, het nog nooit die profete wat die Here gestuur het, reg gehoor nie. Maar wie hulle gehoor het en met die binne- en buitekant van hulle lewe teruggedraai het na die Here toe in die groot dinge en in die klein dingetjies sal agterkom watter wonderlike pad bekering is, hierdie pad wat die Here Jesus vir ons gebou het en waarop die Heilige Gees ons voete laat loop. Dis n pad van n nuwe lewe - n lewe wat honderd maal beter as die ou lewe is; - n lewe wat nooit weer ophou nie AMEN